ಸಂತು-ಪಂತು ಸಿನಿಮಾ: ಎಲ್ಲವೂ ರೆಡಿ ಅಂತಿದ್ದಾರೆ ತುಕಾಲಿ ಸಂತು

ಬಿಗ್ ಬಾಸ್ ಮನೆಯ ಸಂತು ಪಂತು (Santu-Panthu) ಎಂದೇ ಖ್ಯಾತರಾದವರು ಹಾಸ್ಯ ಕಲಾವಿದ ತುಕಾಲಿ ಸಂತು ಮತ್ತು ಹಳ್ಳಿಕಾರ್ ಖ್ಯಾತಿಯ ವರ್ತೂರು ಸಂತೋಷ್ (Varthuru Santhosh). ಇದೀಗ ಇವರ ಕುರಿತಂತೆ ಸಿನಿಮಾವೊಂದು(Cinema)  ಮೂಡಿ ಬರಲಿದೆ ಎನ್ನುವುದು ಸ್ಯಾಂಡಲ್ ವುಡ್ ನಲ್ಲಿ ಓಡಾಡುತ್ತಿರುವ ಸುದ್ದಿ. ಚಿತ್ರಕ್ಕೆ ಸಂತು ಪಂತು ಎಂದೇ ಹೆಸರಿಡಲಾಗಿದೆಯಂತೆ.

ಈ ಕುರಿತಂತೆ ಸ್ವತಃ ತುಕಾಲಿ ಸಂತು (Tukali Santu) ಅವರೇ ಮಾಧ್ಯಮಗಳ ಮುಂದೆ ಹೇಳಿಕೊಂಡಿದ್ದಾರೆ. ಸ್ಕ್ರಿಪ್ಟ್ ರೆಡಿಯಿದೆ. ನಿರ್ಮಾಪಕರೂ ಕೂಡ ಇದ್ದಾರೆ. ಆದರೆ, ಈ ಸಿನಿಮಾ ಯಾವಾಗ ಆಗುತ್ತದೆಯೋ ಗೊತ್ತಿಲ್ಲ ಎಂದಿದ್ದಾರೆ. ಈ ಮೂಲಕ ಸಿನಿಮಾ ಆಗುವುದು ಪಕ್ಕಾ ಎನ್ನುವುದನ್ನು ಸಾಬೀತು ಪಡಿಸಿದ್ದಾರೆ.

ಸದ್ಯ ತುಕಾಲಿ ಸಂತು ಗಿಚ್ಚಿ ಗಿಲಿಗಿಲಿ ಕಾರ್ಯಕ್ರಮದಲ್ಲಿ ಬ್ಯುಸಿಯಾಗಿದ್ದಾರೆ. ವರ್ತೂರು ಸಂತೋಷ್, ಹಳ್ಳಿಕಾರ್ ಪಂದ್ಯವನ್ನು ಆಯೋಜಿಸಲು ತಯಾರಿ ಮಾಡಿಕೊಳ್ಳುತ್ತಿದ್ದಾರೆ. ಈ ಇಬ್ಬರೂ ಒಟ್ಟಾಗಿ ಬಂದು ಈ ಚಿತ್ರವನ್ನು ಮಾಡುತ್ತಾರಾ? ಅಥವಾ ಮಾತಿನಲ್ಲೇ ಸಿನಿಮಾ ಮುಗಿಸ್ತಾರೆ ಕಾದು ನೋಡಬೇಕಿದೆ.

ಯಾವುದಾದರೂ ಟಾಪಿಕ್ ಸಿಕ್ಕಾಪಟ್ಟೆ ಸದ್ದಾದಾಗ ಈ ರೀತಿಯ ಚಿತ್ರಗಳು ಹುಟ್ಟಿಕೊಂಡು, ಸುದ್ದಿ ತಣ್ಣಗಾದಾಗ ಚಿತ್ರಗಳೂ ಅಷ್ಟೇ ವೇಗದಲ್ಲಿ ಅಕಾಲಿಕ ಮರಣ ಹೊಂದಿವೆ. ಈ ಸಿನಿಮಾ ಏನಾಗತ್ತೋ  ಬಿಗ್ ಬಾಸ್ ನೇ ಬಲ್ಲ.